# Ramon Alcoberro i Pericay

Ramon Alcoberro i Pericay (Pals, 30 de maig de 1957) és un filòsof català. És autor de més d’una vintena de llibres de filosofia i assaig.

## Trajectòria

Alcoberro fou l'autor del primer assaig de filosofia de la postmodernitat publicat en català El desordre cívic (1983). Es formà al Col·legi de Filosofia amb Xavier Rubert de Ventós i pertany a l'anomenada «Generació de la transició», el grup dels filòsofs universitaris postmarxistes aparegut al llarg de la dècada del 1980 i que han publicat bona part de la seva obra en català. El seu pensament evolucionà del postmodernisme a l'utilitarisme liberal. Ha rebut els premis Extraordinari Fi de Carrera (1981), Arnau de Vilanova, Serra Hunter i Serra i Moret (1983), entre d'altres. L'any 2018 el Col·legi d'economistes de Catalunya el va distingir com a col·legiat d'honor.
Incorporat a la lluita antifranquista, a les darreries del franquisme fou membre de les Joventuts Revolucionàries Catalanes i empresonat a La Model per aquest motiu l'any 1975. Alcoberro s'ha especialitat en temes d'ètica i ha estat un precursor de la tecnoètica i de l'ús d'internet en la divulgació filosòfica en català. Ha estat professor associat a la Universitat de Girona, consultor a la Universitat Oberta de Catalunya i directiu de l'Ateneu Barcelonès en diversos períodes. Ha editat i traduït al català textos de Denis Diderot, Jean le Rond d'Alembert, Voltaire, La François de la Rochefoucauld, Giulio Raimondo Mazzarino i altres pensadors de la Il·lustració, així com també de Henry David Thoreau, Walter Benjamin i Immanuel Kant.

## Obres

* El desordre cívic. Barcelona: El Llamp (1983, Premi Serra i Moret d'assaig)
* Moments crítics. Barcelona: El Llamp (1987)
* Contra Josep Pla. Barcelona: Barcanova (1993)
* Expulsats del paradís. De Kronen a Jasp. Barcelona: Thassàlia (1996)
* Epicur: una filosofia moral. Santa Coloma de Gramenet: Grup de Filosofia. Casal del Mestre (2001)
* Ètiques per a un món complex: un mapa de les tendències morals contemporànies. Lleida: Pagès (2004)
* Ética, economía y empresa: la dimensión moral de la economía. Barcelona: Gedisa (2007)
* L'utilitarisme. Barcelona: UOC (2007)
* L'home que mira: un bloc de filosofia i pensament. Valls: Cossetània (2007)
* El racionalisme cartesià. Barcelona: UOC (2008)
* Platón. Barcelona: RBA (2015). Traducció al francès, al portuguès i a l'italià (2016)
* Stuart Mill. Barcelona: RBA (2016). Traducció al francès, al portugués i a l'italià (2016)
* Nietzsche. Voluntat de no veritat. Sabadell: Edicions Enoanda (2022)
* Ex Machina. Ètica, big data, algoritmes i robots. Sabadell: Edicions Enoanda (2022).

## Referències

* 1 2 Ramon Alcoberro i Pericay al Qui és Qui de les Lletres Catalanes
* ↑ «En Franco està mort, però el franquisme està viu». Diari de Girona, 16-11-2019. [Consulta: 16 setembre 2021].
* ↑ Rexach Fumanya, Josep. «El Maig del 68 no volia canviar el món, volia canviar la vida». Vilaweb, 02-05-2018. [Consulta: 16 setembre 2021].
* ↑ «1975: Detenció de diversos militants de les JRC i del PSAN-p». Llibertat.cat. [Consulta: 16 setembre 2021].
* ↑ Bosch Oliveras, Mar. «L’ètica per corbata». El País, 13-06-2019. [Consulta: 16 setembre 2021].
* ↑ Camps i Linnell, Jordi. «Encontres de Kant a la tercera fase». El Punt Avui, 15-11-2020. [Consulta: 16 setembre 2021].
* ↑ L'utilitarisme. Editorial UOC, 2007. ISBN 978-84-9788-560-7.
* ↑ L'home que mira: un bloc de filosofia i pensament. Cossetània Edicions, 2007. ISBN 978-84-9791-256-3.
* ↑ El racionalisme cartesià. Editorial UOC, 2008. ISBN 978-84-9788-754-0.